Document ID: 32007R1338

KOMISIJAS REGULA (EK) Nr. 1338/2007
(2007. gada 15. novembris),
ar ko groza Padomes Regulu (EK) Nr. 747/2001, kas nosaka Kopienas tarifa kvotas Ēģiptes izcelsmes apelsīniem un Izraēlas izcelsmes konkrētam pārstrādātam lauksaimniecības produktam
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2001. gada 9. aprīļa Regulu (EK) Nr. 747/2001, kas nosaka Kopienas tarifa kvotu un salīdzināmo daudzumu administrēšanu attiecībā uz produktiem, par kuriem atbilstīgi nolīgumiem ar atsevišķām Vidusjūras reģiona valstīm var pretendēt uz atvieglojumiem, un atceļ Regulu (EK) Nr. 1981/94 un Regulu (EK) Nr. 934/95 (1), un jo īpaši tās 5. panta 1. punkta b) apakšpunktu,
tā kā:
(1)
Ar 2007. gada 30. oktobra lēmumu (2) Padome pilnvaroja parakstīt un no 2007. gada 1. janvāra provizoriski piemērot Protokolu Eiropas un Vidusjūras reģiona valstu nolīgumam, ar ko izveido asociāciju starp Eiropas Kopienām un to dalībvalstīm, no vienas puses, un Ēģiptes valsti, no otras puses, lai ņemtu vērā Bulgārijas Republikas un Rumānijas pievienošanos Eiropas Savienībai.
(2)
Šajā protokolā paredzēts palielināt to tarifa kvotu apjomu, kuras piemēro Ēģiptes izcelsmes apelsīnu importam Kopienā. Minēto apjomu palielina no 2007. gada 1. jūlija.
(3)
Ar 2007. gada 22. oktobra lēmumu (3) Padome pilnvaroja parakstīt un no 2007. gada 1. janvāra provizoriski piemērot Protokolu Eiropas un Vidusjūras reģiona valstu nolīgumam, ar ko izveido asociāciju starp Eiropas Kopienām un to dalībvalstīm, no vienas puses, un Izraēlas valsti, no otras puses, lai ņemtu vērā Bulgārijas Republikas un Rumānijas pievienošanos Eiropas Savienībai.
(4)
Šajā protokolā paredzēts noteikt jaunu gada tarifa kvotu Izraēlas izcelsmes konkrēta pārstrādāta lauksaimniecības produkta importam Kopienā. Jauno tarifa kvotu sāk piemērot nākamā mēneša pirmajā dienā pēc minētā protokola parakstīšanas.
(5)
Lai īstenotu minētajos protokolos noteiktās tarifu koncesijas, jāpielāgo Regulā (EK) Nr. 747/2001 Ēģiptei un Izraēlai paredzētais tarifa kvotu saraksts.
(6)
Tā kā Izraēlai tarifa kvotu 2007. gadam nepiemēro no 2007. gada 1. janvāra, jaunās tarifa kvotas apjomu šim gadam nosaka zemāku par gada tarifa kvotas apjomu.
(7)
Tāpēc attiecīgi jāgroza Regula (EK) Nr. 747/2001.
(8)
Šajā regulā paredzētie pasākumi ir saskaņā ar Muitas kodeksa komitejas atzinumu,
IR PIEŅĒMUSI ŠO REGULU.
1. pants
Regulu (EK) Nr. 747/2001 groza tā, kā norādīts šīs regulas pielikumā.
2. pants
Šī regula stājas spēkā dienā, kad to publicē Eiropas Savienības Oficiālajā Vēstnesī.
To piemēro no 2007. gada 1. jūlija.
Tomēr pielikuma 2. punktu piemēro no 2007. gada 1. novembra.
Šī regula uzliek saistības kopumā un ir tieši piemērojama visās dalībvalstīs.
Briselē, 2007. gada 15. novembrī

Labels: 3
18
17